শ্রমিক নেতা কাজী রুহুল আমিনের সভাপতিত্বে সভায় অন্যদের মধ্যে উপস্থিত ছিলেন বাবুল আক্তার, সালাউদ্দিন স্বপন, মাহবুবুর রহমান ইসমাইল প্রমুখ। শ্রমিক নেতা তৌহিদুর রহমান বলেন, প্রস্তাবিত শ্রম আইন মন্ত্রিপরিষদে নীতিগত অনুমোদন হলেও আমরা মনে করি এটা একপেশে ও শ্রমিক স্বার্থবিরোধী। ফলে প্রস্তাবিত এই আইন কোনো সুফল বয়ে আনবে না। তিনি বলেন, এই আইন অনুমোদনের আগে ত্রিপক্ষীয় পরামর্শক কমিটির সঙ্গে যথাযথ মতবিনিময় করা হয়নি।